Niinistön ylivoima gallupeissa tekee monen äänestäjän pohdinnoista monimutkaisia. Kaikilla on vain yksi ääni, mutta käyttöä olisi useammalle, kirjoittaa HS:n politiikan ja talouden toimituksen uutistuottaja Tuomas Niskakangas.

Tuttava teki äänestyspohdinnastaan julkista. Hän kirjoitti Facebookissa pohtivansa ensimmäistä kertaa keskustan ehdokkaan eli Matti Vanhasen äänestämistä. Vanhanen on hänen mielestään pätevä ja aliarvostettu. Olisi surullista, jos ”väyryset ja huhtasaaret” saisivat enemmän ääniä kuin pitkäaikainen ja osaava ex-pääministeri, hän pohti.